# Α Ν Α Κ Ο Ι Ν Ω Σ Η 28/4/2023

**ΚΑΤΑΤΑΞΗ ΠΤΥΧΙΟΥΧΩΝ ΑΚΑΔ.ΕΤΟΣ 2023-2024**

(Υ.Α. Φ1/192329/Β3/13-12-2013 ΦΕΚ.3185/Β/16-12-2013)

Το ποσοστό των κατατάξεων των πτυχιούχων Πανεπιστημίου, Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε., της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό **12%** επί του αριθμού των εισακτέων κάθε ακαδημαϊκού έτους σε κάθε Τμήμα Πανεπιστημίου, Τ.Ε.Ι. ή Α.Σ.ΠΑΙ.Τ.Ε.

 Η Συνέλευση του Τμήματος Γεωλογίας (αρ.617/7-4-2023) σχετικά με τις κατατακτήριες εξετάσεις ακαδ. έτους 2023-2024 αποφάσισε:

► Εξετάσεις σε τρία μαθήματα:

 **α)** Εισαγωγή στη Γεωλογία

 **β)** Φυσική

 **γ)** Χημεία

► Εξεταστέα ύλη:

* **ΕΙΣΑΓΩΓΗ ΣΤΗ ΓΕΩΛΟΓΙΑ:**

Ιστoρία και κλάδοι της Γεωλoγίας. Η Γη ως πλανητικό σώμα. Η ηλικία της Γης και χρoνoλόγηση γεωλoγικών συμβάντων. Mέθοδοι γεωλογικής έρευνας.

Tο εσωτερικό της Γης. Κύκλoς των πετρωμάτων. Κατηγορίες πετρωμάτων και συνθήκες δημιουργίας τους. Αποσάθρωση, Διάβρωση, Μεταφορά και Απόθεση ιζημάτων.

Βασικές αρχές στρωματογραφίας. Απολίθωμα, Απολίθωση και Βασικές αρχές Παλαιοντολογίας. Τεκτoνικές δoμές: Ρήγματα, Διακλάσεις,

Πτυχές. Oρoγένεση και βασικές αρχές της Θεωρίας των Λιθoσφαιρικών Πλακών.

* **ΦΥΣΙΚΗ:**

ΜΗΧΑΝΙΚΗ

* Κινηματική: Ευθύγραμμη κίνηση (ομαλή, ομαλά επιταχυνόμενη, γενικές σχέσεις ευθύγραμμης κίνησης), κίνηση στο επίπεδο (ταχύτητα, επιτάχυνση), ομαλή

κυκλική κίνηση

* Δυναμική: Νόμοι του Νεύτωνα και εφαρμογές
* Ενέργεια: Έργο και κινητική ενέργεια, Δυναμική ενέργεια (βαρυτική, ελαστική)

ΗΛΕΚΤΡΟΜΑΓΝΗΤΙΣΜΟΣ

* Ηλεκτρικό φορτίο, διατήρηση και κβάντωση φορτίου, νόμος του Coulomb.
* Ηλεκτρική ροή, νόμος του Gauss, ηλεκτρική δυναμική ενέργεια, δυναμικό

ΚΥΜΑΤΑ

* Απλή αρμονική κίνηση (συχνότητα, περίοδος, αρμονικές ταλαντώσεις)
* Περιοδικά κύματα
* **ΧΗΜΕΙΑ:**

• Γενική Χημεία: Δομή του ατόμου, περιοδικές ιδιότητες, περιοδικός πίνακας των στοιχείων, χημικοί δεσμοί, και είδη αυτών, στοιχεία χημικής θερμοδυναμικής, οξέα, βάσεις, άλατα, οξείδωση-αναγωγή, σύμπλοκα και κατηγορίες συμπλόκων.

• Ανόργανη Χημεία: Χημική σύσταση της γης, κατανομή των χημικών στοιχείων, ισοτοπική αναλογία, υδρογόνο, οξυγόνο, ύδωρ, φυσικό νερό, ατμόσφαιρα, πυρίτιο, αργίλιο, σίδηρος, άνθρακας, αλκάλια-αλκαλιμέταλλα, αλκαλικές γαίες, μεταβατικά στοιχεία.

► Εξάμηνο κατάταξης:

- Οι πτυχιούχοι όλων των Τμημάτων Πανεπιστημίων κατατάσσονται στο **A΄ εξάμηνο σπουδών**.

- **Οι πτυχιούχοι Πανεπιστημίων Σχολών Θετικών Επιστημών, Πολυτεχνικής, Γεωπονίας και Δασολογίας και Φυσικού Περιβάλλοντος, κατατάσσονται στο Γ΄ εξάμηνο σπουδών,** με υποχρέωση παρακολούθησης και εξέτασης των μαθημάτων του Α΄ και Β΄ εξαμήνου σπουδών.

- Οι πτυχιούχοι όλων των Τμημάτων Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε., της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, κατατάσσονται στο **Α΄ εξάμηνο σπουδών.**

- Οι πτυχιούχοι Τ.Ε.Ι. **συναφών με το Τμήμα Γεωλογίας κατατάσσονται στο Γ΄ εξάμηνο σπουδών,** με υποχρέωση παρακολούθησης και εξέτασης των μαθημάτων του Α΄ και Β΄ εξαμήνου σπουδών. Η συνάφεια του Τμήματος ή της Σχολής προέλευσης, καθορίζεται με απόφαση της Συνέλευσης του Τμήματος.

- Οι κατατασσόμενοι **απαλλάσσονται** από την εξέταση των μαθημάτων στα οποία εξετάστηκαν για την κατάταξή τους. Με απόφαση της Συνέλευσης του Τμήματος απαλλάσσονται επίσης, από την εξέταση μαθημάτων ή ασκήσεων που διδάχθηκαν πλήρως ή επαρκώς στο Τμήμα ή τη Σχολή προέλευσης.

- Η προθεσμία κατάθεσης των αιτήσεων είναι **από 1 - 15 Νοεμβρίου 2023 (ηλεκτρονικά στη Γραμματεία του Τμήματος Γεωλογίας** **info@geo.auth.gr** **- τηλ: 2310-998480)**

Οι ενδιαφερόμενοι πρέπει να υποβάλουν τα εξής:

Ι.Αίτηση (υπόδειγμα στην ιστοσελίδα)

ΙΙ.Αντίγραφο πτυχίου ή πιστοποιητικό περάτωσης σπουδών.

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

-Οι εξετάσεις προγραμματίζονται **1 - 20 Δεκεμβρίου 2023.**

 ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ